Σταθμός Πόλε Μοκοτόφσκιε (Μετρό Βαρσοβίας)

Ο Σταθμός Πόλε Μοκοτόφσκιε (πολωνικά: Pole Mokotowskie) είναι σταθμός της Γραμμής 1 του Μετρό Βαρσοβίας, που βρίσκεται στην συνοικία Μοκότουφ της Βαρσοβίας, Το όνομά του δόθηκε από το κοντινό Πάρκο Μοκότουφ. Βρίσκεται πολύ κοντά στη Σχολή Οικονομικών Επιστημών της Βαρσοβίας.

Ο σταθμός άνοιξε στις 7 Απριλίου 1995 ως μέρος της αρχικής διαδρομής του Μετρό Βαρσοβίας, μεταξύ των σταθμών Καμπάτι και Πολιτεχνίκα.

 Περιγραφή 
Το όνομα του σταθμού δόθηκε με ψήφισμα του Εθνικού Συμβουλίου της Βαρσοβίας στις 16 Δεκεμβρίου 1983. Η κατασκευή του σταθμού ξεκίνησε το 1986.

Ο σταθμός αποτελείται από μία πλατφόρμα νησίδα με πλάτος 10 μ. και μήκος 120 μ. Εντός του σταθμού υπάρχουν μικρά καταστήματα, μηχάνημα αυτόματης ανάληψης και τουαλέτες.

Τον Ιανουάριο του 2024, τρεις ανελκυστήρες τέθηκαν σε λειτουργία στο σταθμό, συμπεριλαμβανομένου ενός που συνδέει απευθείας την αποβάθρα με τον βόρειο ημιώροφο του σταθμού.

 Παραπομπές 

Κατηγορία:Σταθμοί του Μετρό Βαρσοβίας
Κατηγορία:Σιδηροδρομικοί σταθμοί που εγκαινιάστηκαν το 1995
Κατηγορία:Μοκότουφ